Diari Oficial de la Generalitat Valenciana


Sumari del DOGV 2553, del 18-07-1995 (1995/835507)

RESOLUCIÓ de 27 d'abril de 1995, de la Direcció General de Conservació del Medi Natural per la qual es declara refugi de caça el vedat privat matrícula A-10.480, del qual es titular l'Ajuntament d'Alcoi.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2553

Data del DOGV
:   18-07-1995

Secció del DOGV
:   ALTRES DISPOSICIONS

Número del document
:   1995/835507


Data del document
:   27-04-1995

Organisme emissor
:   Conselleria de Medi Ambient

Tipus de document
:   Resolució

RESOLUCIó de 27 d'abril de 1995, de la Direcció General de Conservació del Medi Natural per la qual es declara refugi de caça el vedat privat matrícula A-10.480, del qual es titular l'Ajuntament d'Alcoi.   
Vist l'acord adoptat per l'Ajuntament d'Alcoi, de data 17 de novembre de 1994, que sol·licita la declaració de refugi de caça per al vedat de caça matrícula A-10.480, donat d'alta per resolució de la Direcció de la Unitat Forestal d'Alacant de data 28 d'octubre de 1989.  
Vist l'informe dels serveis territorials de la Conselleria de Medi Ambient d'Alacant per a declarar refugi de caça (estació biològica) l'esmentat vedat, que inclou la forest del Catàleg d'Utilitat Pública núm. 12 i finques privades de recent adquisició, tot això propietat de l'Ajuntament d'Alcoi.  
Vista la proposta del Servei de Protecció d'Espècies.  
Vist l'article 6 de l'Ordre de 15 de febrer de 1994 de la Conselleria de Medi Ambient per la qual es regulen les subvencions per a la millora i conservació de la fauna silvestre i les espècies cinegètiques.  
A l'empara de l'article 11 de la Llei 1/1970, de 4 d'abril, de Caça, i de l'article 12 del seu reglament.  
Fent ús de les facultats que tinc atribuïdes, resolc:  
Article primer  
Declarar refugi de caça (estació biològica) el vedat privat de caça matrícula A-10.480 denominat Carrascar i Mas de Tetuan de 472 ha, situat als termes municipals d'Alcoi i Ibi, inclòs en el Parc Natural del Carrascar de la Font Roja.  
Article segon  
En l'esmentat refugi de caça, per assegurar la conservació de les espècies de la fauna, es prohibirà de manera permanent l'exercici de la caça.  
No obstant això, quan hi haja raons d'ordre biològic, tècnic o científic que aconsellen la captura o reducció de determinats exemplars, el director territorial del Servei Territorial de la Conselleria de Medi Ambient d'Alacant podrà concedir l'oportuna autorització i fixar les condicions aplicables a cada cas.  
Article tercer  
Situació cinegètica actual:  
- Vedat privat de caça matrícula A-10.480.  
- Titular: Ajuntament d'Alcoi.  
- Superfície: 472 ha (277 al terme municipal d'Ibi i 195 en el terme municipal d'Alcoi.  
- Límits cinegètics:  
 Nord: A-10.291  
 Est: A-10.045, A-10.127 i A-10.134  
 Sud: A-10.230 i A-10.123  
 Oest: A-10.087 i A-10.153  
Article quart  
Els terrenys cinegètics objecte del refugi hauran d'indicar-se amb els senyals que determina la Resolució de 26 d'abril de 1988, de la Conselleria d'Agricultura i Pesca, corresponent a refugis de caça.  
Contra aquesta resolució, que no posa fi a la via administrativa, pot interposar-s'hi un recurs ordinari davant el conseller de Medi Ambient en el termini d'un mes comptador des de l'endemà de la publicació d'aquesta resolució, d'acord amb el que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 27 d'abril de 1995.- La directora general de Conservació del Medi Natural: M.ª àngels Ull Solís.